Marsikulgur Opportunity lõi USA kuukulgurite sõidurekordi, Lunohod 2 jääb ikka veel peale - Forte
Marsikulgur Opportunity lõi USA kuukulgurite sõidurekordi, Lunohod 2 jääb ikka veel peale
Detsembris 1972 said Apollo 17 meeskonnaliikmed Eugene Cernan ja Harrison Schmitt teha kõvasti lõbusõitu. Nad küll korjasid selle kõrval ka pinnaseproove Kuu pealt, aga kuukulgur, mille nad lõpuks sinna ära parkisid, sai kilometraažiks kokku 35,74 kilomeetrit.
Marsil juba üheksa aastat ringi sõitval kulguril Opportunity küll keegi otseselt rooli ei keera, aga nüüd suutis ta Punasel planeedil lõpuks NASA kuukulgurite rekordi ületada: 35,76 kilomeetrit on täis ja tiksub edasigi veel. 1. mail võis NASA ka teatada, et Opportunity on ise tekitatud
ooterežiimist väljunud ja jälle töökorras (ehk siis sõiduvõimeline).
Tõsi, kõigi aegade distantsirekordiks võõrastel taevakehadel on seni nõukogude mehitamata kuukulguri Lunohod 2 saavutatud 37 kilomeetrit. Lunohod 2 tulemus jääb ka marsikulguri Opportunity järgmiseks eesmärgiks, kui aparaat just enne lõplikult ära ei väsi. Juba mullu seadis NASA sihiks, et Opportunity peaks ära sõitma
esimese Maa-välise maratoni - ligi 42,2 kilomeetrit.
Kas marsikulgur suudab ületada kiirust?
Marsikulgur Opportunity lülitas end ise välja
Euroopa Kuu-maandur hakkab kuju võtma
VIDEO: NASA'kad tegid uute kuukulguritega parklas lõbusõitu